runetrust/blame-folketinget-dk huggingface dataset:
Pernille Skipper (EL), 2014-12-18:
Samtidig vil det, som forslaget også indebærer, nemlig en hurtigere sagsbehandling, og at man kommer uden om det normale straffesystem, også være mindre stigmatiserende for den unge og være med til i højere grad at komme tilbage ind i en resocialiseringsproces, altså at man undgår ny kriminalitet i fremtiden.
Bjarne Laustsen (S), 2006-12-08:
Jeg var meget, meget kritisk ved førstebehandlingen af det her lovforslag, heller ikke uden grund synes jeg, for det viste sig jo, at da man lavede fordelingen af fiskeriet, indgik man forlods en aftale mellem Venstre og Konservative og Dansk Folkeparti, og det kritiserede vi meget.
Morten Messerschmidt (DF), 2008-10-30:
Det er klart, at man er skeptisk, når man i ministerens bemærkninger kan se, at man egentlig ikke ændrer så meget i beføjelserne og måden at samarbejde på, men at det nu bare lige handler om, at det her nu også skal være et EU-instrument, nu skal det her også ind under EU-paraplyen.
Jeppe Kofod (S), 2009-11-06:
Jeg vil igen sige til partier og kræfter, der siger, at det ikke er vigtigt med en aktiv indsats, at det her er vigtigt også at forstå, at vi skal løse fattigdomsproblemer, sikkerhedsproblemer og klimaproblemer, hvis vi vil undgå at se nye humanitære, menneskelige katastrofer med kvinder og børn, men også se flygtningeproblemer, der faktisk kan blive problemer for Europa og i sidste ende Danmark, hvis ikke vi gør noget i tide.
Per Clausen (EL), 2008-03-25:
Når det er sagt, vil jeg sige, at der jo er tre grundpræmisser, som ligger bag vores forslag, når det handler om jernbanedriften, og så er der en overordnet præmis, som ligger bag det hele, og som sådan set er et meget præcist svar til dem, som stiller det, synes jeg, meget interessante spørgsmål til os, om vi dog ikke vil prioritere.
Maria Reumert Gjerding (EL), 2016-04-26:
Landbrug & Fødevarer siger, at det ser ud, som om den her målsætning faktisk er realistisk, og lige netop derfor synes de, at det er så helt utrolig ærgerligt, at man ikke politisk holder fast i den for at sende det klare signal til de landmænd, der går med overvejelser om at omlægge produktionen, at sige: Vi mener det stadig væk alvorligt, at vi faktisk ønsker rigtig meget mere økologi i Danmark.
Torben Hansen (S), 2009-12-15:
Dokumentet drikkevandssikkerhed, som vi havde med, og som var vores beslutningsforslag her i foråret, er et ledelsessystem, der opstiller målsætninger for vandkvaliteten, og som indfører procedurer for, hvordan man kan dokumentere drikkevandssikkerheden og forebygge problemer ved systematisk at arbejde med at lukke sikkerhedshuller.
Rasmus Helveg Petersen (RV), 2018-11-27:
Men selv om man kan begræde – det gør jeg også – at der er færre aktive fiskerihavne og færre små kuttere, må man også bare sige, at det er de små fiskere, der selv har solgt deres kvoter, og de er endt hos de større fiskere ganske lovligt og legalt.
Anders Samuelsen (RV), 1999-03-05:
, og selv med den ret gode ordning, vi har i dag på børnepasningsområdet, er der en klar tendens i retning af, at folk, som er marginaliseret på arbejdsmarkedet - især altså kvinder - marginaliseres yderligere ved at gøre brug af de her typer orlovsordninger. Det er en problemstilling, vi skal have med, når vi skal lave en mere fleksibel børnepasningsorlov.
Leila Stockmarr (EL), 2026-01-07:
Derfor vil jeg gerne spørge ministeren igen: Med den viden, vi har, om den systematiske snyd med forurenet jord, som SCT Transport A/S står for, som er blevet afsløret flere gange, og hvor man endda har modtaget en dom for netop at snyde med forurenet jord og dumpe den på steder, hvor den ikke skal dumpes, og lave falsk registrering af, hvad der er i jorden, mener ministeren så, at det kan vi godt leve med, og at vi kan læne os tilbage og sige, at så længe vi kontrollerer 1 ud af 81 lastbiler, kan vi være rolige og sige, at der nok er styr på det?
Mike Legarth (KF), 2013-03-15:
Men lad os koncentrere os om, at Enhedslisten altså vælger at lukke øjne og ører for, at her har vi at gøre med en besparelse, der koster arbejdspladser et sted i landet, uden at det giver nogen penge på bundlinjen, og uden at der er nogen faglig og bedre service for borgerne.
Keld Albrechtsen (EL), 1999-05-11:
Derfor vil jeg så bede hr. Claus Larsen-Jensen, når han nu får ordet, eller ministeren om at redegøre for, hvad det er for en indholdsmæssig linje, Danmark skal støtte, når man nu gerne vil have en investeringsaftale og den absolut skal ligge i WTO. Så må jeg sige, at hr. Jørn Jespersens gentagne beskyldninger om, at vi skulle være protektionistiske efter min opfattelse er på kanten med det injurierende.
Kirsten Normann Andersen (SF), 2020-05-26:
Jeg synes jo netop også, at det er det, der er interessant her, for hvordan kan jeg som patient i forhold til et forsikringsselskab være sikker på, at de sundhedsfaglige retningslinjer, som gælder for den almindelige lægestand, også gælder for de speciallæger, som arbejder for forsikringsselskabet?
Margrete Auken (SF), 2003-05-27:
Det kunne også godt være det, som en har kaldt en dekoncentrering, fordi man jo ikke flytter magten fra det helt centrale niveau, altså ministeren, men derimod flytter den fra de forskellige mellemniveauer, og så er der rekurs til ministeren i det. Jeg synes stadig væk, det ser betænkeligt ud, og når vi alligevel ikke stemmer imod forslaget, men undlader at stemme, skyldes det altså forsikringer fra mange sider om, at der er en øget frihed i det.
Mette Thiesen (DF), 2023-05-10:
Jeg kunne egentlig bare godt tænke mig at fortsætte lidt i det her spor, for jeg tror, der sidder rigtig, rigtig mange danskere rundtomkring og tænker: Hvorfor skal to mennesker, som bevidst – bevidst – har sat andre menneskers liv på spil, have mange millioner kroner udbetalt?
Pernille Rosenkrantz-Theil (S), 2020-12-15:
Det at skaffe lærepladser og sige, at skolen har et entydigt ansvar for at hjælpe dem, der ikke selv kan skaffe en læreplads, mener jeg simpelt hen i sig selv er et kæmpe bidrag til alle elever, der ikke kan skaffe sig en læreplads, og hvis det er det for dem i al almindelighed, så er det det i særdeleshed for dem, der ikke har så stærkt et netværk.
Astrid Krag (S), 2022-02-08:
Men der er vi jo ikke langt fra hinanden, for i modsætning til den tidligere regering, der underfinansierede den grundlæggende økonomi til kommunerne i økonomiaftalerne og så havde nogle ældreposter på finansloven og så at sige fodrede hunden med sin egen hale – halen var lidt for lille, i forhold til hvor sulten hunden var – giver vi jo nu midlerne til demografien og lægger oveni, når vi forhandler kommuneøkonomi, og det er ikke øremærkede midler.
Ole M. Nielsen (KRF), 2002-02-01:
Selvfølgelig kan folk, der er ansat i det offentlige eller i offentligt finansieret virksomhed, miste deres job, ligesom andre mennesker kan i det private erhvervsliv, men når man går til den så hårdt, som man gør, så synes jeg faktisk ikke, at man har nødig også at sige, at man er glad for hvert eneste ord.
Keld Albrechtsen (EL), 2001-02-28:
Så må jeg sige, at på den baggrund kunne jeg simpelt hen ikke forstå Socialdemokratiets melding om omsættelige kvoter, men jeg har også noteret mig, at Socialdemokratiets ordfører med megen takt har undgået at besvare spørgsmålet, som hr. Touborg stillede, og det betragter jeg egentlig som et positivt signal forstået på den måde, at så har vi da i hvert fald ikke hørt noget, der ikke var rart at høre.
Ane Halsboe-Jørgensen (S), 2023-03-15:
Jeg vil godt slå et slag for, at der er mulighed for gratis at klage til Ligebehandlingsnævnet, og jeg vil også, ligesom justitsministeren også har gjort det tidligere i dag, bekræfte, at det fortsat er et fokus og et arbejde, der er helt centralt for regeringen.
Tove Videbæk (KD), 2004-01-15:
Vi ved jo, at de problemer, som børnene eventuelt har, kan skyldes forældrenes problemer med misbrug, psykisk sygdom osv., og mener fru Eva Kjer Hansen ikke, at hvis vi skal bryde den negative sociale arv, skal vi gribe fat om ondets rod, altså tilbyde forældrene hjælp til at løse de problemer, de har, i stedet for at tro, at vi kan løse problemerne i hjemmet via læreplaner i vuggestuen?
Per Larsen (KF), 2024-11-21:
Flere bliver jo ældre, så der bliver behov for flere friplejeboliger, og derfor forhøjes den årlige ramme for støtte til friplejeboliger fra de her 225 boliger til 400 boliger, og der indføres en ny finansieringsordning i visse dele af landet med 100 pct. statsgaranterede lån og obligationer, som vil svare til den ordning, der anvendes ved finansiering af almene boliger.
Per Clausen (EL), 2007-03-13:
Derfor vil vi fastholde det synspunkt, at det faktisk er af afgørende betydning, at ambitionsniveauet også fremover er højt, og vi må så håbe på, at de kommende måneders forhandlinger viser, at det skred, der har været i gang i bevidstheden omkring klimapolitik, enten fører til, at der laves en aftale, hvor man har en målsætning omkring 50 pct. vedvarende energi i 2025, eller at oppositionspartierne indser, at det her faktisk er et usædvanlig godt tema for en kommende valgkamp.
Anne Baastrup (SF), 2013-06-03:
Jeg vil bare lige henlede fru Karen J. Klints opmærksomhed på bemærkningerne til den bestemmelse, som hr. Simon Emil Ammitzbøll er inde over, hvor det jo netop er præciseret, at man ikke har fundet det hensigtsmæssigt at definere i forretningsordenen, hvad der skal forstås ved en partileder.
Søren Søndergaard (EL), 2000-05-11:
For det tredje: Den nye teknologi vil betyde et væld af nye kanaler de kommende år, og derfor er det vigtigt, at der nu indarbejdes en række danske tv- og radiokanaler, som hver især har en public service-forpligtelse, men samlet giver et så tilstrækkelig bredt udbud, at det store flertal fortsat fravælger de kommercielle kanaler.
Jann Sjursen (KRF), 2002-01-31:
Der er i dag sager, der ikke bliver efterforsket, men henlagt, vi oplever i dag også et efter Kristeligt Folkepartis opfattelse mangelfuldt beredskab, som gør, at man i yderområderne i Danmark ikke får en tilfredsstillende dækning med de ydelser, man kunne forvente af politiet.
Lars Løkke Rasmussen (V), 2002-05-27:
Jeg skal da beklage, at der ikke er total enighed om de forslag til vedtagelse, der er fremsat, men jeg vil dog alligevel sige, at grundtonen i det her, nemlig at et bredt samarbejdende Folketing skal have øje for, hvad det er for nogle afledte effekter, der kan være i nogle af de lidt svagere funderede regioner, er vi jo enige om.
Lotte Rod (RV), 2012-04-13:
Frem til lovrevisionen vil vi derfor se nærmere på, om STU'en lever op til lovens formål og giver de unge nogle personlige, sociale og faglige kompetencer til at deltage i samfundslivet og gør, at de gerne skulle blive klar til at komme videre med en uddannelse eller komme i beskæftigelse.
Alex Ahrendtsen (DF), 2021-01-28:
Er svaret ikke, at man valgte ikke at lytte til hr. Preben Bang Henriksen, fordi man bruger den her sag om barnebrudene som en løftestang til at komme af med fru Inger Støjberg, der var en alvorlig intern politisk konkurrent i Venstre og dermed også en udfordrer af den politiske linje på udlændingeområdet?
Kaare Dybvad Bek (S), 2025-04-11:
Så det er ikke, fordi jeg ikke har hørt det før, vil jeg sige, og svaret er jo grundlæggende det samme: Der er et embedsmandsspor, hvor der selvfølgelig er nogle vigtige diskussioner, men der, hvor det for mig at se er allervigtigst, er på det politiske niveau.
Lars Løkke Rasmussen (M), 2024-04-16:
EU har en særlig relation til Israel, og den synes jeg man skal fastholde som afsæt til at lægge et politisk pres på Israel, idet jeg for fuldstændighedens skyld lige skal minde om, at den første sætning i det her kapitel i bogen om en lang konflikt blev skrevet den 7. oktober af Hamas; det skal lige med.
Karen Jespersen (V), 1999-01-14:
ved at have - vi har noget på området for sindslidende, der hedder dialogfora - en bredere gruppe med brugere og mennesker, der arbejder inden for de her områder, som kan snakke sammen, kritisere noget af det, der foregår eller ikke foregår, og komme med gode ideer til, hvordan man kommer videre
Jakob Sølvhøj (EL), 2017-05-18:
Hvis det nu er sådan, at jeg og Enhedslisten har ret i det, vi nu siger i forbindelse med det her beslutningsforslag, at der er tusindvis af børn, som forlader skolefritidsordningerne, fordi forældrene ikke længere synes, at det er rimeligt at betale de her 1.500 kr. for en ganske kort dag i skolefritidsordningen,
Henrik Dahl (LA), 2020-11-13:
For det notat fra den 3. november, som Folketinget har fået, rummer jo en påstand om, at SARS-CoV-2-virusset kan kompromittere udviklingen af en vaccine, og det notat er blevet undsagt af danske forskere som Jens Lundgren og Niels Høiby, og det er blevet undsagt af Anthony Fauci, som står i spidsen for USA's epidemibekæmpelse, og det er blevet undsagt af WHO.
Victoria Velasquez (EL), 2025-01-21:
Så har man lavet nogle specialtilpassede ordninger, og nu har vi også lavet en ny lovgivning i forhold til mænds rolle på krisecentre osv., men der er jo også nogle udfordringer her, i forhold til at det lige så godt kan være en mand, der er blevet udsat for vold, og som har et barn med på de her familieherberger osv.
Svend Heiselberg (V), 2004-05-18:
Det var vel også derfor, at kloge mennesker dengang mente - efter at man havde bevilget de penge i 1997 - at pengene var dårligt anvendt. Man skulle i stedet for bruge dem til vedligeholdelse og udbygning af vores skinnenet, så vi fik nogle bedre tog og bedre service for den kollektive trafik generelt.
Mikkel Dencker (DF), 2008-01-08:
Derfor er der heller ikke udsigt til, at jeg kan tale regeringen fra at lave de danske regler om eller lade de danske regler blive, som de er, men jeg vil da appellere til, at de nye regler, når de skal træde i kraft, så indføres med et så langt varsel som muligt, så den berørte branche i det mindste kan have god tid til at tilpasse sig de nye regler.
Lars Barfoed (KF), 2004-12-15:
Uden en høj faglig kvalitet i folkeskolen får vi i sidste ende ikke udviklet og uddannet nogle af verdens dygtigste forskere herhjemme, og derfor går der altså en lige linje fra ønsket om vækst og velstand i det danske samfund til den faglige kvalitet i folkeskolen, gymnasiet og alle de andre uddannelsesinstitutioner.
Pernille Blach Hansen (S), 2003-05-12:
Det udvikler sig, nu er det blevet en industri; vi har svinefabrikker, vi har kæmpe fabrikker med dyr m.v. Er det ikke på tide at sige: Det her er en industri, lad os regulere den som sådan og så lave 8-årige individuelle miljøgodkendelser, ligesom vi gør for øvrige del af industrien?
Charlotte Sahl-Madsen (KF), 2010-10-13:
Men jeg vil lige korrigere tallene, uden at det her skal udvikle sig til sådan en talkrig, for jeg sagde netop i min besvarelse, at ud over de 75,9 pct., der har valgt, er der jo en del borgere, der har valgt at tilmelde sig ad anden vej end via banken, og dér er vurderingen i tal, der som nævnt i sagens natur ændrer sig dag for dag, at vi altså er oppe på omkring de 86 pct.
Christian Rabjerg Madsen (S), 2019-02-27:
Ministeren har sådan et par gange i forbindelse med svar på de andre spørgsmål sagt, at ministeren ikke kan garantere, hvad regionerne gør i morgen eller i den periode, der måtte gå, indtil regeringen – nu må jeg jo ikke bruge vendingen gud forbyde det, men folkedybet, afstemningsresultatet forbyde det – får nedlagt regionerne.
Morten Messerschmidt (DF), 2022-04-05:
Der vil jeg bare bede fru Sofie Carsten Nielsen bekræfte, at en sådan ændring i EU-traktaten, hvor man afskaffer vetoretten og så går over til den flertalsafgørelsesmodel, som hun forestiller sig, er noget, der kan gennemføres uden en folkeafstemning.
Jacob Mark (SF), 2019-03-19:
Det er i virkeligheden derfor, vi fremsætter det her forslag, altså fordi vi har kunnet se, at det i en årrække har været sådan, at kommunerne har sparet penge, altså truffet store budgetbeslutninger om at rykke børnene tidligere af sted, fordi det er billigere at have et barn gående i en børnehave end i en vuggestue.
Lars Løkke Rasmussen (M), 2025-05-27:
For vi står med en stærk sikkerhedstrussel, jævnfør FE's vurdering af, at med en frossen konflikt i Ukraine og et NATO, der ikke responderer på det, og et USA, der trækker sig, så vil vi stå i en reel sikkerhedstrussel inden for en 2- til 5-årig periode.
Hans Christian Schmidt (V), 2002-11-28:
kan jeg oplyse, at jeg for nylig åbnede en europæisk konference om opfølgning af Johannesburg på nationalt og regionalt niveau, som Miljøministeriet arrangerede sammen med bl.a. Kolding Kommune og kommunernes internationale organisation, ICLEI. Konferencen handlede om markedets rolle i bæredygtig udvikling, bæredygtige byer og bæredygtig udvikling i landdistrikter.
Astrid Krag (SF), 2011-06-14:
Det er klart, at det skal vi da selvfølgelig have en reel vurdering af, ligesom jeg synes, vi er nødt til at tage det meget alvorligt, når flere af høringsparterne siger, at det her lovteknisk simpelt hen er så uhensigtsmæssigt indrettet, at det kan være svært for anklagemyndigheden at vide, hvad de skal gøre, og det er jo anklagemyndigheden, det her lander hos hen over sommeren, når det, som alt tyder på, bliver vedtaget.
Charlotte Dyremose (KF), 2007-03-30:
Så sagde jeg også i min ordførertale, at der er enkelte fag, hvor det giver mening, at man går op i en eller anden form for noget, der enten er eller minder om en gruppeeksamen – fru Margrethe Vestager nævnte nogle eksempler – og derfor er der også nogle, der søger om dispensation hos ministeren til at få det sådan, netop fordi der er en helt særlig situation.
Inger Støjberg (V), 2009-05-12:
Om uddannelse vil jeg sige, at jeg jo også i min tale nævnte, at der allerede nu i et vist omfang anvendes uddannelse som alternativ til arbejdsfordeling netop via de regler, som ligger i Undervisningsministeriet, men det går jeg også ud fra at hr. Eigil Andersen er klar over.
Erling Bonnesen (V), 2023-05-04:
Også på de offentlige institutioner og i de offentlige køkkener er der dygtige ledere og medarbejdere, som løbende informeres og efteruddannes, så de på bedst mulig måde og selvfølgelig, efter vores opfattelse, i overensstemmelse med brugernes ønsker kan sammensætte varierede kostplaner.
Søren Krarup (DF), 2010-01-28:
Dette er af ren praktisk, administrativ karakter, men lovforslagets § 1, stk. 3, vil betyde, at der lægges pres på de små sogne og deres menighedsråd i retning af at få dem til at lægge sig sammen med andre menighedsråd og således forsvinde i en slags storsogne, og det er til skade for sognemenigheden og dermed for folkekirken.
Keld Albrechtsen (EL), 1997-12-10:
Og det fortolker jeg altså ind i regeringens dagsorden, så derfor vil jeg da bare give hr. Holger K. Nielsen det råd, hvis han i øvrigt synes, det er en god dagsorden - det vil jeg nu vende tilbage til i mit ordførerindlæg - at hr. Holger K. Nielsen i hvert fald kræver, at det udtrykkeligt bliver indføjet i dagsordenen, at man ikke dermed har godkendt de fiflerier vedrørende magtfordelingen, som hr. Ove Fich og Socialdemokratiet lagde op til i indledningen af debatten.
Per Clausen (EL), 2008-04-15:
Jeg vil gerne spørge fru Karin Nødgaard, om hun er enig i, at det er vigtigt, at en sådan formulering indgår i den erklæring, man skal skrive under på, eller om hun opfatter det som et unødvendigt indgreb i ytringsfriheden, som Dansk Folkeparti måske sammen med Enhedslisten vil være med til at fjerne fra den her erklæring, hvis vi ikke kan slippe helt af med den.
Jan E. Jørgensen (V), 2016-05-03:
Jeg synes, det er glædeligt, at det er lykkedes at finde en meget bred løsning, som dækker en bred kreds af partier, fra Socialdemokratiet rækkende over midten og helt ud til Dansk Folkeparti, som er enige om en række kriterier for, hvordan man bliver dansk statsborger.
Morten Messerschmidt (DF), 2025-04-25:
At de ønsker at gå længere ned ad den vej ved at optage fælles lån, vil vi ikke og kan vi ikke modsætte os, men vi gør det fuldstændig klart – det gjorde vi også forud for det mandat, som ordføreren taler om – at når det kommer til Danmark, så vil vi ikke være en del af fælles EU-gæld.
Ole Birk Olesen (LA), 2016-05-19:
Så siger jeg: Ja, det ved jeg godt de alle sammen siger, men jeg synes, det er okay, jeg synes ikke, det er mere hårdt, end det bør være, for jeg synes faktisk, det er okay, og nogle gange har jeg endda en hel dag, hvor jeg kan gå rundt og tænke over tingene.
Lennart Damsbo-Andersen (S), 2018-03-14:
Nøjagtig de samme begrundelser for at sætte taksterne ned på Storebælt kunne man, i hvert fald i min optik, med al rimelighed forvente at man også kunne bruge i forhold til erhvervsudviklingen, muligheden for at pendle, muligheden for at skabe vækst og job og for, at virksomhederne bedre kan udvikle sig, på både Fyn, Langeland, Lolland og Falster.
Mai Mercado (KF), 2024-11-22:
Eller når man nedlægger Center for Rusmiddelforskning, hvor flere jo peger på, at det vil få alvorlige konsekvenser for samfundets mest udsatte, fordi den viden, som Center for Rusmiddelforskning skaber, går direkte ud til misbrugscentrene og bliver brugt derude af både misbrugskonsulenter og andre medarbejdere til at udvikle behandlingsmetoder og videreuddanne og opkvalificere de selv samme medarbejdere, så virker det heller ikke særlig gennemtænkt.
Ebbe Kalnæs (CD), 1999-04-27:
Det var ikke alene det, at man ændrede det konkrete, men selve det, at man vendte argumentationen om, så man fik indskrevet i et lovforslag, at det nu var amter og myndigheder, der skulle argumentere for, hvorfor det ikke kunne lade sig gøre på det givne sted, at man i det hele taget vendte meget af argumentationen, at man har en lidt større ydmyghed over for opgaven, som jeg tit har understreget.
Mogens Jensen (S), 2015-04-28:
Så vil jeg sige til sidst i forhold til de ting, som hr. Nikolaj Villumsen har fremdraget heroppefra – nu må Enhedslisten undskylde, at jeg sådan forholder mig meget til de indlæg, der er kommet fra deres side, men det er jo, fordi det var her, der ligesom var en kritik at svare på, og det vil jeg meget gerne gøre – at når det gælder om, hvorvidt fagbevægelsen står bag det her, er det rigtigt, at der også er kritiske røster i fagbevægelsen i Europa.
Villy Søvndal (SF), 2001-10-09:
Det, vi er i gang med - bare lige for at huske det - er altså at tage stilling til et fredsbevarende forslag, som samler hele Folketinget, om at sende 40 danske soldater til Makedonien for at undgå en konflikt, der har risiko for at sprede sig, for sådanne konflikttyper kan jo sprede sig.
Nikolaj Villumsen (EL), 2013-01-16:
Og det er det, der bekymrer mig, nemlig helt konkret at danske institutioner kan føle sig presset til at bøje sig, når disse institutioner bliver kontaktet af nært allierede lande, for at de skal have lov til at komme med deres syn på, hvordan situationen er, i stedet for at det er historikerne, som definerer den.
Line Barfod (EL), 2007-12-12:
Men jeg går ud fra, at ministeren er enig med mig i, at de familier, der slet ikke har nogen penge, som knap nok har til mad og husleje, heller ikke har penge til at betale hverken til en privat skole eller en forhøjet brugerbetaling til en privat børnehave.
Aage Frandsen (SF), 2001-09-06:
Vi er helt med på, at der har været en vækst, men er hr. Thor Pedersen så også enig i, at der var en tilsvarende vækst under den regering, som hr. Thor Pedersen enten selv var medlem af, eller hans parti var medlem af. Væksten i 1980'erne er den samme som væksten i 1990'erne, og hr. Thor Pedersen har valgt og Venstre har valgt at fokusere primært på de nævn, råd osv., som er kommet i 1990'erne.
Birthe Skaarup (DF), 2002-02-06:
Det er afgørende med forslaget, at midlerne udmøntes til at øge behandlingskapaciteten i sundhedsvæsenet med henblik på at nedbringe ventelisterne, og at tilskuddene kanaliseres direkte til de enheder, som præsterer en ekstra aktivitet, og ligeledes, at der sker den fordeling mellem amterne, som svarer til sygehusforbruget, også når der tages hensyn til både køn og aldersbetinget forbrug.
Pia Kjærsgaard (DF), 2002-05-30:
Vi har aldrig lagt skjul på, at vi er uenige i regeringens opfattelse, men med hensyn til forbeholdene - ikke alene forsvarsforbeholdet, men forbeholdene over en bank - synes vi, at det ville være meget ufornuftigt at sende dem til folkeafstemning i denne valgperiode.